2.6.

Kritériá výberu motorov, ktoré sa majú skúšať Počet motorov, ktoré sa majú skúšať, sa vzťahuje na skupinu ISM, a nie na podkategórie motorov, rady motorov ani typy motorov patriace do skupiny ISM. Výrobca vyberá motory, ktoré vyváženým spôsobom reprezentujú podkategórie, rady motorov a typy motorov patriace do skupiny ISM. To by nemalo nevyhnutne znamenať skúšanie motorov patriacich do každej podkategórie motorov, radu motorov alebo typu motorov. V prípade skupín ISM, ktoré obsahujú kategóriu IWP aj IWA, musí výber motora zahŕňať, pokiaľ je to možné, motory oboch kategórií. 2.6.1. Schéma skúšok pre skupinu ISM A Výrobca vyberie niektorú z týchto schém skúšok opísaných v bode 2.6.1.1 a 2.6.1.2 na monitorovanie v prevádzke: 2.6.1.1. Schéma skúšok vychádzajúca z doby stálosti emisií (EDP) ▼C1 2.6.1.1.1. Skúšanie 9 motorov zo skupiny ISM s akumulovanou prevádzkou do a % EDP v súlade s tabuľkou 2. Výsledky skúšok sa predložia schvaľovaciemu úradu do 28. decembra 2024. 2.6.1.1.2. Skúšanie 9 motorov zo skupiny ISM s akumulovanou prevádzkou nad b % EDP v súlade s tabuľkou 2. Skúšobné protokoly sa predložia schvaľovaciemu úradu do 28. decembra 2026. ▼M2 2.6.1.1.3. Ak výrobca nemôže splniť požiadavku podľa bodu 2.6.1.1 z dôvodu nedostupnosti motorov s požadovanou akumuláciou prevádzky podľa bodu 2.6.1.1.2, schvaľovací úrad môže povoliť skúšanie motorov podľa tohto bodu s akumulovanou prevádzkou v rozmedzí 2-násobku a % a b % EDP za predpokladu, že výrobca poskytne spoľahlivé dôkazy o tom, že vybral motory s najvyššou dostupnou akumuláciou prevádzky. Ako alternatívu schvaľovací úrad akceptuje zmenu na schému skúšok na základe štvorročného obdobia stanovenú v bode 2.6.1.2. V takom prípade sa celkový počet motorov, ktoré sa majú skúšať podľa bodu 2.6.1.2, zníži o počet motorov, ktoré už boli skúšané a nahlásené v súlade s bodom 2.6.1.1.



Tabuľka 2 Hodnoty % EDP pre skupinu ISM vymedzenú v bode 2.6.1 Referenčný výkon vybraného motora (kW) a b 56 ≤ P < 130 20 55 130 ≤ P ≤ 560 30 70 2.6.1.2. Schéma skúšok na základe štvorročného obdobia Každý výrobca skúša priemerne 9 motorov za rok zo skupiny ISM počas 4 po sebe nasledujúcich rokov. Schvaľovaciemu orgánu sa každoročne predkladajú skúšobné protokoly k vykonaným skúškam. Harmonogram skúšok a predkladania výsledkov sa zahrnie do počiatočného plánu monitorovania motorov v prevádzke a do každého následne aktualizovaného plánu, ktorý predloží výrobca a schváli schvaľovací úrad. 2.6.1.2.1. Výsledky skúšok prvých 9 motorov sa predložia najneskôr do 24 mesiacov po inštalovaní prvého motora do necestného pojazdného stroja a najneskôr do 30 mesiacov po začatí výroby schváleného typu alebo radu motorov v rámci skupiny ISM. 2.6.1.2.2. Ak výrobca schvaľovaciemu úradu preukáže, že do necestného pojazdného stroja nebol 30 mesiacov po začatí výroby inštalovaný žiadny motor, výsledky skúšok sa predložia po inštalovaní prvého motora v termíne dohodnutom so schvaľovacím úradom. 2.6.1.2.3. Malovýrobcovia Počet skúšaných motorov sa upraví v prípade malovýrobcov takto: a) výrobcovia vyrábajúci iba dva rady motorov v rámci skupiny ISM predkladajú priemer z výsledkov skúšok šiestich motorov ročne; b) výrobcovia vyrábajúci ročne pre trh Únie viac ako 250 motorov zo skupiny ISM, ktorá obsahuje len jeden rad motorov, predkladajú priemer z výsledkov skúšok troch motorov ročne; c) výrobcovia vyrábajúci ročne pre trh Únie od 125 do 250 motorov zo skupiny ISM, ktorá obsahuje len jeden rad motorov, predkladajú v priemere dva výsledky skúšok motorov ročne; d) výrobcovia vyrábajúci ročne pre trh Únie menej ako 125 motorov zo skupiny ISM, ktorá obsahuje len jeden rad motorov, predkladajú priemer z výsledkov skúšok jedného motora ročne. Schvaľovací úrad overí, či v rámci 4-ročného obdobia, počas ktorého výrobca vykonáva skúšky, nie sú prekročené deklarované objemy výroby. Ak sa tieto množstvá kedykoľvek prekročia, výrobca skúša priemerne deväť motorov za rok počas zostávajúcich rokov 4-ročného obdobia, za ktoré neboli nahlásené výsledky. 2.6.2. Schéma skúšok pre skupiny ISM B, F, G, J, K, L, M a N Výrobca pre každú skupinu vyberie niektorú z týchto schém skúšok opísaných v bode 2.6.2.1 a 2.6.2.2 na monitorovanie v prevádzke. 2.6.2.1. Schéma skúšok vychádzajúca z doby stálosti emisií (EDP) ▼C1 2.6.2.1.1. Skúšanie x motorov zo skupiny ISM s akumulovanou prevádzkou do c % EDP v súlade s tabuľkou 3. Výsledky skúšok sa predložia schvaľovaciemu úradu do 28. decembra 2024. 2.6.2.1.2. Skúšanie x motorov zo skupiny ISM s akumulovanou prevádzkou nad d % EDP v súlade s tabuľkou 3. Výsledky skúšok sa predložia schvaľovaciemu úradu do 28. decembra 2026. ▼M2 2.6.2.1.3. Ak výrobca nemôže splniť požiadavky stanovené v bode 2.6.2.1.1 a 2.6.2.1.2 z dôvodu nedostupnosti motorov s požadovanou akumuláciou prevádzky, schvaľovací úrad môže povoliť skúšanie motorov podľa tohto bodu s akumulovanou prevádzkou v rozmedzí 2-násobku c % a d % EDP za predpokladu, že výrobca poskytne spoľahlivé dôkazy o tom, že vybral motory s najvyššou dostupnou akumuláciou prevádzky. Ako alternatívu schvaľovací úrad akceptuje zmenu na schému skúšok na základe štvorročného obdobia stanoveného v bode 2.6.2.2. V takom prípade sa celkový počet motorov, ktoré sa majú skúšať podľa bodu 2.6.2.2, zníži o počet motorov, ktoré už boli skúšané a nahlásené v súlade s bodom 2.6.2.1.1 a 2.6.2.1.2. 2.6.2.1.4. Keď sa skúšobný protokol k radu motorov etapy IIIB rovnocenného s kategóriou RLL použije na získanie zodpovedajúceho typového schválenia etapy V pre daný rad motorov v súlade s článkom 7 ods. 2 vykonávacieho nariadenia (EÚ) 2017/656 a výrobca motorov nemôže splniť požiadavky podľa bodov 2.6.2.1.1 a 2.6.2.1.2 z dôvodu nedostupnosti motorov etapy V s požadovanou akumuláciou prevádzky, schvaľovací úrad akceptuje výber motora etapy IIIB s cieľom vyhovieť požiadavkám bodov 2.6.2.1.1 a 2.6.2.1.2.



Tabuľka 3 Hodnota % EDP pre skupinu ISM vymedzenú v bode 2.6.2.1 Referenčný výkon vybraného motora (kW) c d P < 56 10 40 56 ≤ P < 130 20 55 P ≥ 130 30 70



Tabuľka 4 Počet motorov, ktoré sa majú skúšať pre skupiny ISM vymedzené v bodoch 2.6.2, 2.6.3.1 a 2.6.4.1 N CA x 1 - 1 2 ≤ N ≤ 4 - 2 > 4 ≤ 50 2 5 ≤ N ≤ 6 > 50 3 ≥ 7 > 50 4 keď: N = celkový počet radov motorov EÚ vyrobených výrobcom v rámci skupiny ISM, CA = kombinovaná ročná výroba pre trh EÚ pre zostávajúce rady motorov vyrobené výrobcom v rámci skupiny ISM po vyradení štyroch radov s najvyššou ročnou výrobou pre trh EÚ, x = počet motorov, ktoré sa majú skúšať. 2.6.2.2. Schéma skúšok na základe štvorročného obdobia Skúšanie priemeru z x motorov zo skupiny ISM za rok počas štyroch po sebe nasledujúcich rokov v súlade s tabuľkou 4. Schvaľovaciemu orgánu sa každoročne predkladajú skúšobné protokoly k vykonaným skúškam. Harmonogram skúšok a predkladania výsledkov sa zahrnie do počiatočného plánu monitorovania motorov v prevádzke a do každého následne aktualizovaného plánu, ktorý predloží výrobca a schváli schvaľovací úrad. ▼C1 2.6.2.2.1. Výsledky skúšok prvých x motorov sa predložia pred neskorším z týchto dátumov: a) 28. decembra 2024; ▼M2 b) 12 mesiacov po inštalácii prvého motora do necestného pojazdného stroja; c) 18 mesiacov od začatia výroby schváleného typu motora alebo radu motorov v rámci skupiny ISM. 2.6.2.2.2. Ak výrobca schvaľovaciemu úradu preukáže, že 18 mesiacov po začatí výroby nebol do necestného pojazdného stroja inštalovaný žiadny motor, výsledky skúšok sa predložia po inštalovaní prvého motora v termíne dohodnutom so schvaľovacím úradom. 2.6.2.2.3. Malovýrobcovia V prípade, že kombinovaná ročná výroba vo všetkých radoch motorov v skupine ISM nepresiahne 50 motorov (malovýrobcovia), počet skúšaných motorov sa upraví takto: a) výrobcovia vyrábajúci celkovo 25 až 50 motorov ročne pre trh Únie vo všetkých radoch v danej skupine ISM predložia buď: ▼C1 i) výsledky skúšky jedného motora s akumulovanou prevádzkou medzi c % a d % EDP podľa vymedzenia v tabuľke 3 do 28. decembra 2025, alebo ▼M2 ii) priemer z výsledkov skúšok jedného motora za rok počas dvoch rokov, začínajúc 12 mesiacov po inštalácii prvého motora do necestného pojazdného stroja; b) výrobcovia vyrábajúci celkovo menej ako 25 motorov ročne pre trh EÚ vo všetkých radoch v danej skupine ISM nemusia predložiť žiadnu skúšku motora, pokiaľ výroba neprekročí 35 motorov počas dvojročného nepretržitého obdobia, pričom v takom prípade výrobca musí dodržiavať rovnaký systém, ako je stanovený v písmene a). Schvaľovací úrad overí, či počas období stanovených v prvom odseku písm. a) nie sú prekročené deklarované množstvá výroby. Ak sa tieto množstvá kedykoľvek prekročia, výrobca prejde na jednu zo schém skúšok stanovených v bodoch 2.6.2.1 a 2.6.2.2. V takom prípade sa celkový počet motorov, ktoré sa majú skúšať podľa uvedených bodov, zníži o počet motorov, ktoré už boli skúšané a nahlásené v súlade s týmto bodom. 2.6.3. Skupiny ISM C, D, E, H a I Na monitorovanie v prevádzke si výrobca pre každú skupinu zvolí jednu zo schém skúšok opísaných v bode 2.6.2 alebo schému skúšok založenú na veku strojov opísanú v oddiele 2.6.3.1. 2.6.3.1. Schéma skúšok založená na veku necestných pojazdných strojov (pozri obrázok 2) ▼C1 2.6.3.1.1. Skúšanie x motorov zo skupiny ISM s rokom výroby necestných pojazdných strojov najviac dva roky pred dátumom tejto skúšky (pozri obrázok 2) v súlade s tabuľkou 4. Výsledky skúšok sa predložia schvaľovaciemu úradu do 28. decembra 2024. 2.6.3.1.2. Skúšanie x motorov zo skupiny ISM s rokom výroby necestných pojazdných strojov najmenej štyri roky pred dátumom tejto skúšky (pozri obrázok 2) v súlade s tabuľkou 4. Výsledky skúšok sa predložia schvaľovaciemu úradu do 28. decembra 2026. ▼M2 2.6.3.1.2.1. Schvaľovaciemu úradu sa poskytnú spoľahlivé dôkazy o tom, že každý motor vybraný na skúšanie podľa bodu 2.6.3.1.2 sa používal každý rok takým spôsobom a v takom rozsahu, ktoré sú podobné súboru zodpovedajúcich motorov uvedených na trh Únie. Vhodné dôkazy môžu zahŕňať charakteristiky preukazujúce bežné opotrebovanie, záznamy o používaní, záznamy o údržbe a záznamy o spotrebovanom palive. 2.6.3.1.3. Ak výrobca nemôže splniť požiadavky stanovené v bodoch 2.6.3.1.1 a 2.6.3.1.2 z dôvodu nedostupnosti motorov s požadovaným rokom výroby necestných pojazdných strojov alebo nedostatočných dôkazov o používaní, schvaľovací úrad akceptuje zmenu na schému skúšok na základe štvorročného obdobia stanovenú v bode 2.6.2.2. V takom prípade sa celkový počet motorov, ktoré sa majú skúšať podľa bodu 2.6.2.2, zníži o počet motorov, ktoré už boli skúšané a nahlásené v súlade s bodmi 2.6.3.1.1 a 2.6.3.1.2. Obrázok 2 Znázornenie motorov oprávnených na skúšku ISM na základe veku necestných pojazdných strojov 2.6.4. Skupiny ISM O a P Pre každú skupinu ISM si výrobca zvolí jednu zo schém skúšok opísaných v bode 2.6.2. Ak si zvolí schému skúšok opísanú v oddiele 2.6.2.1, má možnosť použiť v rámci tej istej skupiny ISM schému skúšok založenú na stave tachometra opísanú v oddiele 2.6.4.1. V prípade, že si výrobca zvolí postup stanovený v bode 2.6.2.1, požadovaná akumulovaná prevádzka je tá, ktorá je uvedená v tabuľke 5, a nie tá, ktorá je uvedená v tabuľke 3.



Tabuľka 5 Hodnota % EDP pre skupiny ISM O a P Skupina c d O 20 55 P 10 40 2.6.4.1. Schéma skúšok založená na stave tachometra necestného pojazdného stroja ▼C1 2.6.4.1.1. Skúšanie x motorov zo skupiny ISM so stavom tachometra necestného pojazdného stroja s akumulovanou prevádzkou menšou ako c (km) v súlade s tabuľkou 4 a tabuľkou 6. Výsledky skúšok sa predložia schvaľovaciemu úradu do 28. decembra 2024. 2.6.4.1.2. Skúšanie x motorov zo skupiny ISM so stavom tachometra necestného pojazdného stroja s akumulovanou prevádzkou väčšou ako d (km) v súlade s tabuľkou 4 a tabuľkou 6. Výsledky skúšok sa predložia schvaľovaciemu úradu do 28. decembra 2026. ▼M2



Tabuľka 6 Akumulovaná prevádzka pre skupiny ISM O a P Skupina Zdvihový objem motora (cm3) c (km) d (km) O Akýkoľvek 1 600 4 400 P < 100 1 350 5 400 ≥ 100 2 700 10 800 ▼M2 2.6.5. Výrobca môže vykonať a nahlásiť viac skúšok, nielen tie, ktoré sú stanovené v schémach skúšok uvedených v bodoch 2.6.1, 2.6.2, 2.6.3 a 2.6.4. 2.6.6. Viacnásobné skúšanie jedného motora s cieľom získať údaje z po sebe idúcich fáz akumulácie prevádzky v súlade s bodmi 2.6.1, 2.6.2, 2.6.3 a 2.6.4 sa odporúča, ale nevyžaduje.